Afgetrede akademikus se lyk in plaashuis gevind | Maroela Media
Die liggaam van 'n bejaarde man is Sondag op 'n plaas naby Rustenburg in Noordwes aangetref nadat hy vermoedelik dae vantevore in sy huis vermoor is.
Sers. Kelebogile Moleko, woordvoerder van die polisie, het aan Maroela Media gesê dr. Steyn Steenekamp se liggaam is op sy plaas in Rietfontein naby Mooinooi op die vloer van sy huis gevind. Hy is vermoedelik verwurg en met 'n ysterstaaf oor die kop geslaan. Sy hande en voete was ook vasgebind.
Daar was geen tekens van gedwonge toegang tot die huis nie, het Moleko gesê. Sy kon nie bewerings dat Steenekamp se bakkie gesteel is, bevestig nie en het gesê dit moet eers deur Steenekamp se naasbestaandes bevestig word.
Steenekamp, 'n bekende sosioloog wat jare lank by die Raad vir Geesteswetenskaplike Navorsing gewerk het, sou Dinsdag 76 jaar oud geword het.
Moleko het gesê Steenekamp se liggaam is gevind deur mense wat melk gaan aflewer het. "Sy liggaam het reeds begin ontbind en die ondersoekspan vermoed dat hy tussen 'n week of twee weke gelede al vermoor is. Die nadoodse ondersoek sal 'n meer presiese aanduiding kan gee van die tyd en oorsaak van sy dood," het sy gesê.
Ds. Nicolaas Steenekamp, Steyn se seun, het aan Maroela Media gesê dit is nog nie duidelik wat die omstandighede rondom sy pa se dood was nie. "My pa en stiefma het tussen hul huis in Pretoria en die plaas beweeg, so my pa was van tyd tot tyd alleen op die plaas," het hy gesê. Hy het gesê inligting wat oor sosiale media versprei word, is meestal bespiegeling, aangesien die familie nog nie alle inligting vanaf die polisie ontvang het nie.
"Ons drie broers woon oor die land versprei en sien mekaar vanmiddag [Maandag] vir die eerste keer vandat ons die nuus ontvang het. Ons sal dan eers kan praat en begrafnisreëlings bespreek," het hy gesê.
Nicolaas het sy pa as 'n beroepsakademikus beskryf, wat altyd beredeneerd en kalm opgetree en die groter prentjie raakgesien het. "Hy het absoluut op alle vlakke na God se skepping omgesien," het hy gesê.
Noordwes plaasaanvalle Rustenburg Steyn Steenekamp
Sithole se moordenaar gevonnis
Nog 'n plaasmoord. Statitieke styg nou skerp.
Waar is die peroritiseering van plaas moorde nou?
Moet ons nou wag tot die beeste huistoe kom?
O genade my Vader aan my volk ons moet ons op GOD vestig want ons word een vir een nou uitgemoor
Hoe het geen kind of di oom se vrou met hm vi 2 weke ni kontak gemk ni het niemand eers vermoed da is fout ni